 Operator de date cu caracter personal, înregistrat la A.N.S.P.D.C.P. sub nr. **8341**

InspecȚia Muncii

Inspectoratul teritorial de muncă SUCEAVA

23.04.2021

**COMUNICAT DE PRESĂ**

**Campania Națională pentru verificarea respectării prevederilor legale cu privire la condițiile de funcționare și procedura de înregistrare a persoanelor juridice care își desfășoară activitatea pe teritoriul României ca agenți de plasare forță de muncă în străinătate**

În luna martie 2021 Inspectoratul Teritorial de Muncă Suceava a desfăşurat Campania Națională pentru verificarea respectării prevederilor legale cu privire la condițiile de funcționare și procedura de înregistrare a persoanelor juridice care își desfășoară activitatea pe teritoriul României ca agenți de plasare forță de muncă în străinătate

**Obiectivele Campaniei**

\* Identificarea cazurilor de nerespectare a condițiilor de funcționare și a procedurii de înregistrare, de către persoanele juridice care își desfășoară activitatea pe teritoriul României ca agenți de plasare a forței de muncă în străinătate.

\*Identificarea cazurilor de plasare forță de muncă efectuată fără respectarea condiției de a se constitui ca agent de plasare forță de muncă în străinătate(Cod CAEN 7810) și de a se înregistra la inspectoratul teritorial de muncă.

\* Conştientizarea agenților de plasare a forței de muncă în străinătate față de obligativitatea respectării prevederilor legale în domeniul de referință.

\* Diminuarea consecinţelor sociale şi economice negative care derivă din nerespectarea de către agenții de plasare a forței de muncă a prevederilor legale în domeniu.

**Grupul ţintă**

\* Agenții de plasare a forței de muncă aflați în evidența inspectoratelor teritoriale de muncă, precum și orice alte persoane fizice sau juridice care desfășoară pe teritoriul României activitatea de selecție și plasare a forței de muncă în străinătate.

**1. Activitatea în domeniul relaţiilor de muncă:**

La acţiune au participat inspectori de muncă din cadrul serviciului control relații de muncă care au verificat un număr de 16 entități. În urma controalelor efectuate s-a constatat că doar 14 agenți de plasare a forței de muncă sunt înregistrați la Inspectoratul teritorial de Muncă Suceava. Pentru deficienţele constatate au fost aplicate 2 sancţiuni contravenţionale în valoare de 7.000 lei.

[Lista agenților de plasare a forței de muncă](http://www.itmsuceava.ro/itmsv/uploads/documente/ALTELE/30.09.2014.pdf) în străinătate înregistrați la Inspectoratul Teritorial de Muncă Suceava poate fi găsită la secțiunea informații de interes public de pe site-ul instituției accesând următorul link:

* [**http://www.itmsuceava.ro/itmsv/index.php?page=strainatate**](http://www.itmsuceava.ro/itmsv/index.php?page=strainatate)

Cu deosebită consideraţie,

Romeo BUTNARIU

Inspector Şef

Inspectoratul Teritorial de Muncă Suceava

Narcisa CIOLTAN

Consilier,

Compartiment Comunicare şi Relaţii cu Publicul